**La surîs di citât e la surîs di cjamp**.

Un dì la surîs di citât e va a cjatâ so cusin di cjamp che al veve preparât un bon gustà fat cun robe semplice e gjenuine: pan, formadi e forment. La surîs di citât e stuarç il nas e e dîs a so cusin:" Ma ce vivi isal chel ca? Un vivi di furmie? Te mê cjase tu cjatarâs ogni ben di diu, un bon mangjâ, di ogni cualitât. Nin cun me!" Cussì a van in citât. La surîs di citât e tire fûr fîcs secs, formadi, pomis, pan, biscots, marmelade e tante altre robe buine. La surîs di cjamp e maledive la sô vite puare e semplice, cuant che, di colp, al jentre un om te stanzie e ju fâs cori. Par salvâsi a corin di ca e di là a platâsi tes busis cul cûr in man. La surîs di cjamp e dîs a so cusin di citat:" Gjolditi tu dut cuant: la robe buine, il riscjio e la pôre! Jo invezit o preferìs vivi content cun pan e formadi, cence vê pôre, cence vê premure, cence vê il cûr in man.

**Proverbi**: Al vâl plui il cûr content che dut l'aur di chest mont.